Verbruikersake: Oppas vir heffings wat nie in kredietooreenkoms mag wees | Maroela Media
Die kantore van die Nasionale Kredietreguleerder. Foto: Google.co.za
Die Nasionale Kredietreguleerder het ŉ voldoeningskennisgewing uitgereik aan BMW Financial Services omdat kliënte ŉ heffing van tussen R3 000 en R6 000 moet betaal vir die registrasie van ŉ voertuig as deel van die kredietooreenkoms om ŉ motor by die maatskappy te laat finansier. Die heffing mag volgens die Nasionale Kredietwet nie deel wees van die kredietooreenkoms nie. Ina Opperman verduidelik watter fooie deel mag wees van ŉ kredietooreenkoms.
BMW Financial Services moet nou al die verbruikers wat hierdie fooi betaal het, se geld terugbetaal, sê Nomsa Motshegare, hoof van die Nasionale Kredietreguleerder. Die maatskappy moet ook ŉ ouditverslag aan die reguleerder verskaf wat wys hoeveel verbruikers die heffing betaal het.
Volgens Motshegare moet verbruikers volgens die Kredietwet ŉ kwotasie kry wat aandui presies hoeveel die krediet gaan kos. Die kwotasie gee verbruikers die geleentheid om seker te maak hoeveel hulle betaal en waarvoor.
Watter koste mag gehef word?
Volgens artikel 101 van die Kredietwet, wat handel oor die koste van krediet, mag ŉ kredietooreenkoms net die volgende betalings insluit:
• die hoofskuld;
• ŉ heffing vir wanbetalingsadministrasie; en
Die bedrag wat jy leen of waarvoor jy finansiering, soos vir ŉ motor, kry.
Die fooi wat die kredietverskaffer hef om die kredietooreenkoms met die verbruiker te sluit. Jy betaal dit net as die aansoek goedgekeur word en jy voortgaan daarmee. Die aanvangsfooi mag nie meer as 15% van die hoofskuld beloop nie.
Die diensfooi is die heffing wat jy betaal sodat die kredietverskaffer die ooreenkoms administreer en in stand hou. Jy mag nie meer as R50 per maand aan die diensfooi betaal nie.
Rente is die bedrag wat jy aan die kredietverskaffer betaal op die uitstaande balans van die ooreenkoms. Jy mag nie meer rente as die voorgeskrewe bedrag vir elke soort lening betaal nie.
Iemand wat lewenskredietversekering uitneem, se uitstaande skuld word gedek indien hy of sy permanent ongeskik raak om te werk, of sterf. Jy mag nie meer as R4,50 per R1 000 betaal vir versekering van ŉ bedrag vir kredietgeriewe, ongesekureerde lenings, ontwikkelingskrediet of ander soorte kredietooreenkomste nie. Vir huislenings mag verbruikers nou nie meer as R2 per R1 000 van die versekerde bedrag betaal nie.
Hierdie bedrag mag net gehef word indien jy nie jou maandelikse paaiement betaal nie, vir onkoste om jou te laat weet dat jou betalings agterstallig is. Dit mag nie die voorgeskrewe maksimum vir die betrokke kategorie kredietooreenkoms oorskry nie.
Die invorderingskoste mag ook net gehef word indien jy nie betaal nie en mag net die kredietverskaffer se werklike koste om die geld in te vorder, dek.
Ek wil asb net onder julle aandag bring, die Diensfooi is nie R50 rand n maand nie maar R60 n maand uitsluitend BTW. Aan die begin van die krediet wet was dit R50 uitsluitend BTW maar daar is laas jaar n verandering gemaak aan die krediet wet vir die verandering. Dalk kyk na ander banke wat die foooe vra prorata cie die huidige maand wat BMW Finansiering nie doen nie.